کۆمەڵ (زنجیرەی تەلەڤیزیۆنی)

***کۆمەڵ*** سیتکەمێکی تەلەڤیزیۆنی ئەمریکییە لەلایەن دان ھاڕمون دروستکراوە. زنجیرەکە بۆ ١١٠ ئەڵقە لە ماوەی شەش وەرزدا بەردەوام بوو، کاتێک پێنج وەرزی یەکەم لەسەر ئێن بی سی لە ١٧ی ئەیلوولی ٢٠٠٩ بۆ ١٧ی نیسانی ٢٠١٤ پەخشکرا، و وەرزی کۆتاییی زنجیرەکە لەسەر یاھوو! سکرین لە ١٧ی ئازار بۆ حوزەیرانی ٢٠١٥ پەخشکرا. ڕووداوەکانی دەکەوێتە زانکۆی کۆمەڵ لە شاری گریندەیڵی خەیاڵی ویلایەتی کۆلۆرادۆ، ئەکتەرەکانی زنجیرەکە کاستی پڕ ئەستێرەی وەک جۆیڵ مکھێڵ، جیلیان جاکۆبس، دانی پودی، ئیڤیت نیکۆڵ بڕاون، ئاڵیسۆن بڕی، دۆناڵد گلۆڤەر، کێن جۆنگ، چیڤی چەیس، جیم ڕاش لەخۆ دەگرێت. ئەو بە چڕی لەسەر بەسەرداچوونەوەی مێتا گاڵتە و شارستانییەتی گەلی دەڕوات، و زۆربەی کات کاڵتە بە کڵیشییە و مەجازەکانی فیلم و زنجیرە تەلەڤیزیۆنییەکان دەکەن.

ھاڕمۆن سوودی لە ئەزموونی خۆی لە چوون بۆ زانکۆی کۆمەڵ بینی. ھەر یەکێک لە ئەڵقەکان لە ڕێگەی «بازنەی چیرۆک» ی ھاڕمۆن نووسراوە، کە ڕێگایەکە بۆ دروستکردنی گێڕانەوەی ڕێک و کاریگەر دروستکراوە. ھاڕمۆن وەک بەڕێوبەری نمایش بۆ سێ وەرزی یەکەم خزمەتی کرد بەڵام پێش وەرزی چوارەم دەرکرا و بە دەیڤد گواراسیۆ و مۆسز پۆرت گۆڕدرا. دوای کەمی کاردانەوەی بینەر و ڕەخنەگران بۆ وەرزی چوارەم، ھاڕمۆن بۆ وەرزی پێنجەم دامەزرایەوە، پاشان کە زنجیرەکە لەلایەن ئێن بی سییەوە ھەڵوەشێنرایەوە، یاھوو! سکرین زنجیرەکەی بۆ وەرزی شەشەم و کۆتایی نوێکردەوە.

تەنانەت لەگەڵ نەھامەتییەکانی لە کاتی پەخشکردن لەگەڵ نرخاندندا، توانی ڕێبازێکی پشتیوانی لە ڕەخنەگرانەوە پیاھەڵدانین بۆ ڕۆڵگێڕان، و نووسین، و ئاڕاستەکەی، و بە تایبەتی مێتا گاڵتەکەی وەرگرتووە. زنجیرەکە خەڵاتی ئێمی پڕایم تایم بۆ چوار پاڵاوتن بردەوە، خەڵاتی تەلەڤیزیۆنی ھەڵبژاردەی ڕەخنەگران بۆ باشترین زنجیرەی کۆمیدی لە ٢٠١٢دا، لە نێوان ھیتردا، وەرگرت. لە کۆتاییی زنجیرەکەوە، بەشێک لە ئەکتەر و دەستەی کارکردن ویستی خۆیان بۆ فیلمێکی کورت دەربڕیووە.

## چیرۆک
جێف وینگەر لە جێبەجێکردنی یاسا وەستێنرا و لە کۆمپانیاکەی دەرکرا کاتێک زانرا کە ئەو لە بەدەستھێنانی کارناسی لە زانکۆی کۆڵومبیا درۆی کردووە. بۆ ئەوەی نمرەیەکی یاسایی بەدەستبھێنێت، ئەو خۆی لە زانکۆی کۆمەڵی گریندەیڵ تۆمار دەکات. خێرا لەلایەن ھاوپۆلەکەیەوە، بریتا پێری، سەرنجی ڕادەکێشێت و بۆ ئەوەی کاتی لەگەڵ بەسەرببات خۆی وەک بەڕێوبەری گروپێکی خوێندن پیشان دەدات. بەھەرحاڵ، بریتا ھاوپۆلەکەی عابد نەدیر (کە کێشەی لەگەڵ بەریەککەوتنی کۆمەڵایەتی و ئاڵوودەی شارستانییەتی پۆپە) بانگێش دەکات، کە ئەویش ھاوپۆلەکانی تری وەک، دایکێکی سەڵت شێرڵی بێنێت، نەزانی سەرکەوتوو ئانی ئێدسن، ئەستێرەی پێشووی تۆپی پێی ئامادەیی ترۆی بارنز، ملیۆنێری پیرەمێر پێرس ھاوسۆرن، بانگێژ دەکات. تەنانەت لەگەڵ جیاوازییەکانیاندا، ئەندامانی کۆمەڵە زوو دەبنە ھاوڕێی نزیک. زۆربەی کات بۆ یارمەتی دانی بەڕێوبەری زانکۆ کرەیگ پێڵتۆن، کە دەیەوێت زانکۆکە پێشبخات تا کەمێک زیاتر ڕێزیان لێ بگیرێت، و مامەڵەکردن لەگەڵ مامۆستا دەروون ناتەواوەکەیان (کە لە دواتردا دەبێت بە ھاوپۆلیان) بێن چانگ ڕادەکێشرێن.

## ئەکتەر و کەسایەتییەکان

## ئەڵقەکان
زۆربەی ناونیشانی ئەڵقەکان بە شێوەیەک دروستکراوە لە ناونیشانی کۆرسەکانی زانکۆ بچێت، وەک "پێشەکییەک بۆ فیلم" و "مرۆڤناسی ١٠١" و "جواننووسی ھاوکاریکەر".

وەرزی یەکەم لە ١٧ی ئەیلوولی ٢٠٠٩دا، لە پێنج شەممە لە ٠٩:٣٠ بە کاتی ڕۆژھەڵات پەخشکرا. دوای سێ ئەڵقە، نمایشەکە بۆ کاتژمێر ٠٨:٠٠ گوازرایەوە. لە تشرینی یەکەمی ٢٠٠٩دا، ئەوە ڕاگەیەدرا کە نمایشەکە بۆ بیست و دوو ئەڵقە بۆ وەرز ھەڵگیراوەتەوە.

لە کانوون دووەمی ٢٠١٠دا، ئێن بی سی بڕیاری سێ ەڵقەی زیادەی بۆ وەرزی یەکەم دەرکرد کە پێیەوە بووە ٢٥ ئەڵقە. لە ٥ی ئازاری ٢٠١٠دا، کۆمەڵ بۆ وەرزی دووەم نوێکرایەوە و لە ٢٣ی ئەیلوولی ٢٠١٠ پەخشکرا. لە ١٧ی ئازاری ٢٠١١دا، ئێن بی سی کۆمەڵی بۆ وەرزی سێیەم نوێکردەوە. لە ١٠ی ئایاری ٢٠١٢دا، کۆمەڵ بۆ وەرزی چوارەم نوێکرایەوە کە لە ١٣ ئەڵقە پێکدەھات. لە ١٠ی ئایاری ٢٠١٣دا، نمایشەکە بۆ وەرزی پێنجەم نوێکرایەوە. لە ٣٠ی حوزەیرانی ٢٠١٤دا، ئەوە ڕاگەیەندرا کە نمایشەکە بە ١٣ ئەڵقە بۆ وەرزی شەشەم لەسەر یاھوو! سکرین دەگەڕێتەوە.

### ئەڵقەکانی ئینتەرنێت
بیجگە لە ئەڵقە ئاسایییەکان، ئێن بی سی زنجیرەیەک ئەڵقەی ئینتەرنێتی بەرھەمھێنا. کە ھەندێکی سەرنج دەخاتە سەر بەڕێوبەری قوتابخانە پێڵتۆن، و ھەندێکیشی پڕۆژەیەکی ئیسپانی، و پشووی تێدایە، لەگەڵ عابد ژیانی ھاوڕێکانی بۆ فیلم دەگۆڕێت. ئەم ئەڵقانەی ئینتەرنێت لەسەر پەڕەی ماڵپەڕی زانکۆی کۆمەڵی گریندەیڵ لە پەڕەی بەشی ئەی ڤی پەخش دەکرێت.

لە ٢ی ئازاری ٢٠١٢دا، ئەوە ڕاگەیەندرا سێ ئەڵقەی ئینتەرنێتی جووڵاو لەسەر ھولو لە ماوەی پێش گەڕانەوەی زنجیرەکە لە ١٥ی ئازاری ٢٠١٢دا پەخش دەکرێت. بە ناونیشانی کلیلی سەرەکی عابد، فیلمە کورتەکە لە لایەن دەیڤ سیگەر و تۆم کاوفمانی کەناڵ ۱۰۱ و وێنەی جووڵاوی ئەنیماکس بۆ کات بەسەربردن نووسراوە. لە ئەڵقەکانی ئینتەرنێتدا، عابد دەبێت بە یاریدەدەری بەڕێوبەر پێڵتۆن و کلیلی سەرەکی گریندەیڵی پێدەدرێت.

## بەرھەمھێنان
### ھەڵبژاردنی ئەکتەرەکان
[thumb|لە ڕاستەوە: جۆیڵ مکھێڵ، ئاڵیسۆن بڕی، ئیڤیت نیکۆڵ بڕاون، جیلیان جاکۆبس، دانی پودی لە [کۆمیک کۆنی سان دیێگۆ|سان دێگۆ کۆمیک-کان]]
دان ھاڕمۆن دەربارەی گرنگی ئەکتەرەکان بۆ بنچینەی کارێکی کۆمیدی دڵنیاکردەوە. کە لە چاوپێکەوتنێکدا وتی "ھەڵبژاردنی ئەکتەرەکان لە سەدا ۹٥ی کۆکردنەوەی نمایشەکە بەیەکەوە بوو". ئەو لەگەڵ زۆربەی ئەندامەکانی تیمی ڕۆڵگێڕان پێشتر کاری کردبوو. لە کۆنەوە ئەکتەر چێڤی چەیس لە لای ھاڕمۆن خۆشەوسترین بووە. لەگەڵ ئەوەی لە سەرەتادا سیتکەم سەرنجی ڕانەدەکێشت، چەیس لە کۆتاییدا بە ھۆی کوالێتی نووسینی سیناریۆی نمایشەکە بە کارەکە ڕازیبوو. ھاڕمۆن لێکچوونی چەیس و ئەو کەسایەتییەی ڕۆڵی دەگێڕێت بینی. لەگەڵ ئەوەی چەیس زۆربەی کات لەبەر ھەڵبژاردنی ڕۆڵەکانی گاڵتەی پێدەکرێت، بەڵام ھاڕمۆن پێیوایە ئەم ڕۆڵە قەرەبووی دەکاتەوە: "ئەوەی وا لە چەیس و پیرس دەکاتە وا قارەمان بن ئەو ڕەتکردنەوەی وەستانە". ھاڕمۆن پێویستبوو چەیس ئاگەدار بکاتەوە لەوەی ڕۆڵی "کەری دانا" ببینێت کە زۆربەی کات لە ڕۆڵگێڕانەکەیدا دەردەکەوێت، لەبەر ئەوەی کەسایەتی پیرس کەسایەتییەکی داماوە کە زۆربەی کات بەخۆی گاڵتەیەک دەبێت.

مکھێڵ، کە بە ھۆی نمایشی گوفتوگۆی کۆمیدی شۆرباکەی کەناڵی ئی! ناسراوبوو، کە ھەروەھا (وەک چەیس) سەرسامی شێوازی نووسینی ھاڕمۆن بوو. وتی "سیناریۆکەی دان لەسەرو ھەموو شتێک کە دەمخوێندەوە بوو". مکھێڵ داوای پیاچوونەوەی لە ھاڕمۆن لەبەر کوالێتی خۆشەویستی کرد، کە وای لە کەسایەتییەکە کرد خاوەنی سیفەتی بێسۆزی بێت بێئەوەی بێنەران ڕقیان لێی بێت. بۆ ڕۆڵی ئانی، ھاڕمۆن کەسێکی دەویست لە کەسایەتی ترەیسی فڵیک فیلمی هەڵبژاردنی ۱۹۹۹ کە لە لایەن ڕیز ویدەرسپوونەوە ڕۆڵی گێڕدرابوو بچێت. لە سەرەتادا بەرھەمھێنەران بۆ لاتینی یان ئاسیاییەکی ترەیسی فڵیک دەگەڕان، بەڵام ھیچیان پێنەدۆزرایەوە. و لە کۆتاییدا بەوەی ئاڵیسۆن بڕی ھەڵبژێرن تەواوبوون، کە لە پیاوە شێتەکاندا ڕۆڵی ترودی کامبڵی دەگێڕا.

thumb|175px|left|دروستکەری زنجیرەکە دان ھاڕمۆن

### پێشخستن
ھاڕمۆن بنچینەی کۆمەڵی لەسەر ئەزموونی خۆی لە جیھانی ڕاستەقینەدا داڕشتووە. لە پێناو ڕزگارکردنی پەیوەدییەکەی لەگەڵ خۆشەویستەکەی ئەو کاتەی، ئەو چووە زانکۆی کۆمەڵی گڵیندەیڵی باکووری ڕۆژھەڵاتی لۆس ئانجلەس، کە لەوێ بەیەکەوە زمانی ئیسپانی دەخوێنن. ھاڕمۆن تێکەڵی گروپێکی خوێندن بوو، وە لەگەڵ ئەوەی دژی سروشتی بوو، ئەو لەگەڵیاندا کە تەنانەت جیاوازییەکی باشیان لە نێواندا بوو، بوو بە ھاوڕێیان. "من لەناو ئەم گروپەدا بووم لەگەڵ ئەو خەڵکەدا و دەستکرد بە خۆشویستنیان"، ئەو ڕوونیکردەوە، "لەگەڵ ئەوەی ئەوان ھیچ پەیوەندیان بە دروستکردنی فیلمەکاندا نەبوو و من ھیچ شتێکم لێی پەیدا نەکرد و ھیچ شتێکیشم نەدا". لەگەڵ ئەم ڕابردووەدا، ھاڕمۆن نمایشەکەی نووسی لەگەڵ کەسایەتی سەرەکی بە زۆری لەسەر خۆی بەندە. ئەو، وەک جێف، پێش ئەوەی نرخی کەسان تر بزانێت خۆبەزلزان و بێسۆزێکی زۆر گەورە بوو.

دەربارەی کاری داھێنانیی پشتی نووسینەوە، ھاڕمۆن دەڵێت کە پەو دەبوو نمایشەکە وەک فیلم بنووسێت نەک سیتکەم. بە شێوەیەکی سەرەکی، بێجگە لە درێژیی و ئامانجی توێژینەوەکە، کردارەکە لە کاری پێشووی کە پێشتر دەیکرد جیاواز نەبوو.

### نووسین
ھەر یەکێک لە ئەڵقەکان لە ڕێگەی «بازنەی چیرۆک» ی ھاڕمۆن نووسراوە کە کاتێک لە کەناڵ ۱۰۱ بوو پێشیخست. ھاڕمۆن ھەموو ئەڵقەکانی نمایشەکەی نووسییەوە (بێجگە لە کاتی کار نەکردن لە نمایشەکە لە وەرزی چوارەمدا)، کە یارمەتیدا دەنگی تایبەت بۆ نمایشەکە زیاد بکات. ئەندامەکانی دەستەی نووسینی کۆمەڵ ڵیز کاکوسکی، دینۆ ستاماتۆپڵس، کڕێس مککێنا، مێگەن گانز، ئاندی بۆبڕۆ، ئەڵێکس ڕوبێنز، تیم سەکاردۆ، مات واڕبورتۆن دەگرێتەوە. بێجگە لەوانیش، ئەندامی ڕۆڵگێڕان جیم ڕاش، کە خەڵاتی ئۆسکاری لە ۲۰۱۱دا بۆ نووسینی فیلمی نەوەکان بردەوە، ئەڵقەی چوار وەرزی نووسیوە.

نمایشەکە بە زۆری بەکارھێنانی زمانەوانی بۆ ئەڵقەی ھەر وەرزێک بەناوبانگە، کە کڵیشەی و مەجازە تەلەڤیزیۆنییەکان وەک بابەتی ئەڵقەکە لەگەڵ بەردەوامی پیلانگێڕی بەکاردەھێنێت. نموونەیەکی دیاری زمانەوانی زنجیرەکە ئەڵقەی "بیردۆزی ئاژاوەی چارەسەریی"ی وەرزی سێیەممە، کاتێک ئەکتەرەکان حەوت ڕاستی تەریب لە ھەمان شەودا ئاشکرا دەکەن، لەگەڵ لێکچوونی یەک زەھری شەش لای یاری یاھتزی کە جێف بۆ ھەڵبژاردنی ئەو ئەندامەی پیتزا دێنێت بەکاریدەھێنێت (تەریبی حەوت ئەوەیە کە ڕێگە بە زەھرەکە نەدرێت بجووڵێت). بابەتە دووبارەبووەکانی ئەڵقەکان پشووەکانی خوێندن (زۆرترینیان ھاڵۆوین و کریسمسە)، پەینتبۆڵ، شێوەی جیاوازی ئەنیمەیشن، دەگرێتەوە.

### تۆمارکردن
تۆمارکردنی نمایشەکە بڕێکی زۆر دەرچوون لە سیناریۆکەی تێدابوو، بە تایبەتی لە چێڤی چەیسەوە. دەربارەی چەیس، ھاڕمۆن وتی "بۆ دروستکردنی ڕستە کە بەڕاست دەتوانیت گرتەکەی پێ کۆتایی بێنیت دەڕووات". ئەو ھەروەھا باسی جۆیڵ مکھێڵ و دۆناڵد گلۆڤەر کرد، ئەو ئەکتەرانی ڕۆڵی جێف و تروی دەبینن، کە سیناریۆ دەرچوویەکی لێھاتوون. بێجگە لە ھندێک دیمەنی دەرەکی کە لە زانکۆی شاری لۆس ئانجلەس تۆمارکراوە، نمایشەکە لە پاراماونت پیکچەرز لە ھۆلیوود لە ماوەی وەرزی یەکەم بۆ پێنجەم تۆمارکراوە. بۆ وەرزی شەشەم، زنجیرەکە بۆ بنکەی ستۆدیۆی سی بی ئێس جووڵا، و دیمەنە تایبەتەکانی زانکۆی شاری لۆس ئانجلەس بۆ یەکەم جار لە وەرزی دووەمەوە دەرکەوتەوە. زنجیرەکە وێنەگرتنی تاک کامێرای بەکارھێناوە، کە ھەموو گرتەکان تاک تاک بە ھەمان کامێرا گیراوە.

### وەرزی سێیەم
زنجیرەکە بۆ وەرزی سێیەم لە ۱۷ی ئازاری ۲۰۱۱ نوێکرایەوە. تۆمارکردنی زنجیرەکە ۲٥ی تەممووزی ۲۰۱۱ دەستی پێکرد. جیم ڕاش، کە ڕۆڵی بەڕێوبەر پێڵتۆن دەبینێت، دوای ئەوەی ڕۆڵێکی دووبرابووەوەی لە ماوەی دوو وەرزی پێشوودا ھەبوو بۆ ڕۆڵی سەرەکی بەرزکرایەوە. مایکڵ کەی ویڵیامز وەک پڕۆفیسۆری نوێی گروپی خوێندنەکە ھەڵبژێردرا، کە بە کەسایەتییەکی زۆر خەست پێناسە دەکرێت. جۆن گوودمان بە درێژایی وەرزەکە وەک کەسایەتییەکی دووبارەبووەوەی جێگری بەڕێوبەر ڵەیبۆڕن، سەرۆکی قوتابانەی چاککردنەوەی چڕی ھەوای گریندەیڵ و ڕکابەری بەڕێوبەر پێڵتۆن، دەرکەوت.

کۆمەڵ وەرزی سێیەم لە ۲۲ی ئەیلوولی ۲۰۱۱ دەستی پێکرد. ۱٤ی تشرینی دووەمی ۲۰۱۱دا، ئێن بی سی ڕایگەیاند کە ئەوان کۆمەڵ لە خشتەی ناوەڕاستی وەرز لادەبەن، و بە زنجیرەی ۳۰ ڕۆک شوێنی دەگرنەوە. سەرسامبووانی زنجیرەکە ھەڵمەتێکیان بۆ بەکارخستنەوەی نمایشەکە لە ڕێگەی توویتەر، فەیسبووک، تومبڵر دەستپێکرد، ھەر بۆیە ھاشتاگی وەک #SaveCommunity، و #SixSeasonsAndAMovie، و #OccupyNBC، بڵاوبوون. ئێن بی سی بە ڕاگەیاندنی ئەوەی تۆڕەکە پلان بۆ تۆمارکردنی ۲۲ ئەڵقەی بڕیاردراو دادەنێت وەڵامیدایەوە، و ئەوەی کە چارەنووسی زنجیرەکە دوای بڵاوبوونەوەی ئەڵقە پیلانکێشراوەکان دیاری دەکرێت.

لە ۷ی کانوونی یەکەمی ۲۰۱۱دا، زانکۆی ڕاوچی ڤیدیۆیەکیان بە ناونیشانی "گریندەیڵ ڕزگارکەن (لەگەڵ ئەکتەرانی کۆمەڵ)" بڵاوکردەوە، بە بەکارھێنانی ئەکتەرانی کۆمەڵ لە کەسایەتییەکاندا بۆ ڕیکلامکردن بۆ زنجیرەکە و قوتابخانەکە لەسەر شێوەی پی ئێس ئەی. لە ۲۲ی کانوونی یەکەمی ۲۰۱۱دا، سەرسامبووانی زنجیرەکە کۆبوونەوەیەکی لەناکاویان لە بنکەی ڕۆکەفێڵەری ئێن بی سی لە شاری نیویۆرک بۆ داگیرکردنی ئێن بی سی ئەنجامدا. کۆمەڵەکە جلی کریسمس لەبەر دەکەن، ڕیشەکان بیردۆزی ئاژاوەی چارەسەریی، و گۆرانی "ئۆ' کریسمسی ترۆی" ئەڵقەی "ئاینە بەراوردکراوەکان"ی وەرزی یەکەم دەوت و "بڕۆ (دەی) گریندەیڵ، بڕۆ گریندەیڵ، بڕۆ" ھاوار دەکرد. لە ٦ی کانوونی دووەمی ۲۰۱۲دا، ڕۆبێرت گرینبڵات، سەر ئێن بی سی بۆ کات بەسەربردن، لەگەڵ ئەوەی بەروارێکی دیارینەکرد، ڕایگەیاند کە کۆمەڵ ھەڵناوەشێنرێتەوە.

لە ۲۱ی شوباتی ۲۰۱۲دا، دروستکەر دان ھاڕمۆن لە ڕێگەی توویتەرەوە ڕایگەیاند کە وەرزی سێیەم لە ۱٥ی ئازاری ۲۰۱۲ وەک پێشتر پێنج شەممە کاتژمێر ۰٨:۰۰ بەردەوام دەبێت.

### وەرزی چوارەم

دروستکەری زنجیرەکە دان ھاڕمۆن لە کارەکەی وەک بەڕێوبەری نمایش بۆ وەرزی چوارەم دوورخرایەوە، و نووسەرەکانی دەیڤد گواراسیۆ و مۆسز پۆرت (لە دروستکردنی بێگانەکان لە ئەمریکا بەژداربوون) شوێنەکانی بەڕێوبەری نمایش و بەرھەمھێنەری جێبەجێکاریان گرتەوە. تەلەڤیزیۆنی سۆنی پیکچەرز، کە زنجیرەکەیان لەگەڵ تەلەڤیزیۆنی جیھانیدا بەرھەمھێناوە، وتی کە ھاڕمۆن وەک بەرھەمھێنەرێکی ڕاوێژکاری کار دەکات، بەڵام ھاڕمۆن ڕایگەیاند کە ڕێکەوتنەکەی پێنەوتراوە و گەر دەسەڵاتی پێویستی پێ نەدرێت ناگەڕێتەوە. کۆتایی وەرزی سێیەم چەندین دەرچوونی بەخۆوە بینی وەک بەرھەمھێنەری جێبەجێکار نیڵ گۆڵدمان و گاڕێت دۆنڤان، نووسەر/بەرھەمھێنەر کڕێس مککێنا و ئەکتەر/نووسەر دینۆ ستاماتۆپڵس. ھەروەھا دەرھێنەری ئەڵقە دووبارەبووەکان و بەرھەمھێنەری جێبەجێکار ئانتۆنی و جۆ ڕوسۆ نمایشەکەیان بۆ دەرھێنانی کاپتن ئەمریکا: سەربازی زستان ڕۆشتن.

لە تشرینی یەکەم ۲۰۱۲دا، ئێن بی سی بە بێ پێدانی ھیچ بەروارێکی نوێ پەخشکردنی وەرزی چوارەمی دواخست، کە وا بڕیاربوو لە ۱۲ی تشرینی یەکەمی ۲۰۱۲ پەخش بکرێت. لە ۳۰ی تشرینی یەکەمی ۲۰۱۲دا، ئێن بی سی ڕایگەیاند کە وەرزی چوارەم لە ۷ی شوباتی ۲۰۱۳، دوای گەڕانەوە بۆ کاتە ڕاستەقینەکەی لە پێنج شەممە کاتژمێر ۰٨:۰۰ی شەو، پەخش دەکرێت.

لە ۲۱ی تشرینی دووەمی ۲۰۱۲دا، ئەوە ڕاگەیەندرا کە چێڤی چەیس بە ڕێکەوتنی ھەردوولای ئەکتەر و تۆڕەکە نمایشەکە جێدەھێڵێت. بە ھۆی کات و ڕێکەوتنەکە، کەسایەتی پیرسی چەیس دوو ئەڵقە، ئەڵقەی دەیەم (وەک نۆیەم بەرھەمھێنرا) "پێشەی گرێ" و ئەڵقەی دوازدەھەم "بنچینەی پاڵەوانێتی"، ئامادە نەبوو. ئەو ھەروەھا بە ڕۆڵێکی دەنگی لە ئەڵقەی "پێشەکییەکی بەکرێگرتنی زێیەکان" ھەبوو، کە کۆتا ئەڵقەی وەرزەکە بوو، وەک بەشێک لە ڕێکەوتنەکەی لە جێھێشتنی نمایشەکە، لەسەر چەیس بوو ھەموو دەنگێکی کەسایەتییەکەی، لەگەڵ کەسایەتییەکانی تردا، کە وەک بووکەڵە دەردەکەوتن، تۆمار بکات. کۆتایی وەرزەکە، کە لە دەرەوەی زنجیرەکە تۆمارکرا، وەک یازەیەم ئەڵقەی بەرھەمھاتوو، نیشانەیەکی لەسەر شێوەی کۆتایی چەیسی وەک کەسایەتییەکی سەرەکی لەسەر شاشە دانا. چەیس لە کامیۆی یەکەم پەخشی وەرزی ٥ دەردەکەوێت.

### وەرزی پێنجەم
[thumb|225px|left|کڕێس مککێنا لە ''کۆمەڵ'' لە [وۆندەر کۆن ۲۰۱۲]]
لە ۱۰ی ئایاری ۲۰۱۳دا، زنجیرەکە بۆ وەرزی پێنجەم نوێکرایەوە. لە ۱ی حوزەیرانی ۲۰۱۳دا، دان ھاڕمۆن ڕایگەیاند کە وەک بەڕێوبەری نمایش بۆ وەرزی پێنجەم دەگەڕێتەوە، و شوێنی مۆسز پۆرت و دەیڤد گواراسیۆ دەگرێتەوە، و نووسەری پێشوو کڕێس مککێنا وەک بەرھەمھێنەری جێبەجێکار دەست بەکار دەکاتەوە. لە ۱۰ی ئایاردا، تەلەڤیزیۆنی سۆنی بە فەرمی ڕایگەیاند کە ھاڕمۆن و مککێنا بۆ وەرزی پێنجەم دەگەڕێنەوە. ھەروەھا ھەر یەکێک لە دینۆ ستاماتۆپڵس، ڕۆب شراب، براکانی ڕوسۆ گەڕانەوە.

بەھەر حاڵ، ئەندامی ڕۆڵگێڕان دۆناڵد گلۆڤەر بڕیاریدا بۆ کاتی تەواو وەک کەسایەتی سەرەکی بۆ وەرزی پێنجەم نەگەڕێتەوە، و تەنھا لە یەکەم پێنج ئەڵقەی سی ئەڵقەکان دەربکەوێت. بۆ قەرەبووکردنەوەی نەبوونی گلۆڤەر و چەیس، جۆناسەن بانکس بۆ وەرزی پێنجەم لە ئابی ۲۰۱۳ ھەڵبژێردراو و ۱۱ ئەڵقەی ۱۳ ئەڵقەکە دەرکەوت، ڕۆڵی باز هیکی، پڕۆفیسۆری زانستی تاوان، گێڕا. بێجگە لەمانەش، جۆن ئۆڵیڤەر کە ڕۆڵی پڕۆفیسۆر دەنکنی بە درێژایی دوو وەرزی سەرەتا دەگێڕا، بە ڕۆڵەکەی لە چەند ئەڵقەیەکی وەرزی ٥ گەڕایەوە.

لە ۹ی ئایاری ۲۰۱٤دا، ئێن بی سی ڕایگەیاند کە ئەوان کۆمەڵیان ھەڵوەشاندۆتەوە. چەندین ساڵ پێش ھەڵوەشاندنەوەکەی، سەرسامبووان پشتیان بە لۆگۆی "شەش وەرز و فیلم"یان بەستبوو، کە ڕستەیەکی ئەڵقەی "نموونەکانی یادەوەری مرۆڤ" کە لەسەر زنجیرەی کورتی زیندووی ئێن بی سی میراتی عابد زە کەیپ بەندە. داواکان بۆ بەردەوامبوون لە زنجیرەکە لە لایەن دایبنکەرە بەناوبانگەکانی خزمەتی پەخشکردنی وەک نێتفلیکس و ھولو ڕەتکرایەوە.

### وەرزی شەشەم
لە ۳۰ی حوزەیراندا، ئەو ڕۆژەی کە بڕیاربوو ڕێکەوتنی ئەکتەرەکان تەواو بێت، یاھوو! ڕایگەیاند کە داوای ۱۳ ئەڵقەیان بۆ وەرزی شەشەم کردووە تا لەسەر یاھوو! سکرین پەخش بکرێت، ئەمەش ئەکتەرە سەرەکییەکان و بەرھەمھێنەرە جێبەجێکارەکانی دان ھاڕمۆن، کڕێس مککێنا، ڕوس کڕاسنۆف، گاری فۆستەر دەگرێتەوە. ھەروەھا ھاڕمۆن وتی: "من زۆر دڵخۆشم کە کۆمەڵ بە وەرزی شەشەم لەسەر یاھوو! دەگەڕێتەوە ... من بە ھێنانی سیتکەمە خۆشەویستەکەی ئێن بی سی بۆ بینەرێکی گەورەتر لە ڕێگەی گواستنەوەی بۆ سەر تۆڕ خۆشحاڵم." بەھەرحاڵ، ئیڤیت نیکۆڵ بڕاون بۆ چاودێرکردنی باوکە نەخۆشەەی ناچاربوو وازبێنێت، لەگەڵ ئەوەشدا وەک میوان لە پلیکانەکان و ئەنجامە سۆزدارییەکانی پەخشی تەلەڤیزیۆنی دەرکەوت. پاجێت بڕوستەر وەک ڕاوێژکار فرانسیسکا "فرانکی" دارت ھەڵبژێردرا، و کیس دەیڤد وەک داھێنەر ئیڕۆی پاتاشنیک ھەڵبژێردرا. تۆمارکردنی وەرزی شەشەم لە ۱۷ی تشرینی دووەمی ۲۰۱٤ دەستی پێ کرد، و  ٨ی کانوونی یەکەمی ۲۰۱٤ زنجیرەکە بە تێپەڕبوونی ۱۰۰ ئەڵقە ئاھەنگی گێڕا. ۲۷ی ئازاری ۲۰۱٥ تۆمارکردن تەواوبوو.

لە ۳ی حوزەیرانی ۲۰۱٥دا، دان ھاڕمۆن لە چاوپێکەوتنێک لەگەڵ تەلەڤیزیۆنی ناوەوەدا، ئەوەی ڕوونکردەوە کە بۆ وەرزی شەشەم کۆتاییی زنجیرەکە دەبێت:

لەگەڵ ئەوەی لۆگۆی نمایشەکە "شەش وەرز و فیلم"ە، یاھوو ھەرگیز زنجیرەکەی بە کۆتا وەرزی نەناساندووە. ۳۰ی تەممووزی ۲۰۱٥دا، جۆیڵ مکھێڵ وتی کە یاھوو: "ویستی [وەرزی زیاتر لە کۆمەڵ دروستبکات] بەڵام ھەموو ڕێکەوتنی [ئەکتەرەکان] دوای شەش ساڵ تەواوبوو بوو. مکھێڵ دواتر لێدوانەکەی لە ڕێگەی توویتەرەوە ڕوونکردەوە، وتی "کۆمەڵ ھەڵناوەشێنرێتەوە." یاھوو ڕوونکردنەوەیەکی بڵاوکردەوە: "ئێمە نرخێکی زەبەلاحمان لە ھاوبەشێکەمان لەگەڵ سۆنی بینیوە و لە گوفتوگۆ لە ھەلە داھاتووەکانی کۆمەڵ بەردەوامین." ھاڕمۆن وتی ئەو "دەیتوانی یەکسەر بڵێت بەڵێ" بۆ وەرزی حەوتەم، بەڵام "بە ھۆی خێرایی و ئاڕاستە ئەکتەرەکانەوە" بڕیاریدا چاوەڕێی "کۆکردنەوەی [ئەکتەرەکان] بەیەکەوە بۆ فیلمێکی مەزن" بکات. لە ٤ی کانوونی دووەمی ۲۰۱٦دا، یاھوو بڵاویکردەوە کە ئەوان خزمەتگوزاری یاھوو! سکرین، دوای سڕینەوەی ٤۲ میلیۆن دۆلار، دادەخەن و بەرنامە ڕاستەقینەکانی بۆ تەلەڤیزیۆنی یاھوو بۆ بەردەوامبوون لە پەخشکردن دەگوازنەوە.

### گەر فیلمێک بکرێت
لە چاوپێکەوتنێکدا لەگەڵ ھۆلیوود ڕیپۆرتەر حوزەیرانی ۲۰۱٤دا، زان ڤان ئامبورگ لە تەلەڤیزیۆنی سۆنی پیکچەرز دڵنیای کردەوە کە فیلمی کۆمەڵ لە قۆناغە سەرەتاییەکانی ئامادەکردندایە. بۆ وەڵامی ئایە سۆنی دوای وەرزی شەشەم پیلانی ھەیە، ئامبورگ وتی:

دوای یەک ساڵ، پاش تەواوبوونی وەرزی شەشەم، دان ھاڕمۆن لە کۆتایی وەرزەکەدا وتی کە بۆ بەرھەمھێنانی فیلم ئامادە نییە:

لە تەممووزی ۲۰۱٦دا، لە ماوەی چاوپێکەوتنێکدا لەگەڵ لاری ئێستا پادشایە، ھاڕمۆن دڵنیای کردەوە کە فیلمی کۆمەڵ "ڕوو دەدات"، لە کاتێکدا دەریبڕی کە نازانێت چۆن بەرھەمھێنانی دەست پێ دەکات. لە تەممووزی ۲۰۱۷دا، لە چاوپێکەوتنێک لەگەڵ تایمدا، ھاڕمۆن دەربارەی فیلمی کۆمەڵ وتی: "لەم دوایانەدا وتووێژێکم لەگەڵ دەرھێنەرێک کە قورسییەکەی لە بووارەکەدا لەوانەیە وا بکات ڕووبدات. بۆ یەکەم جار لە ماوەیەکی درێژەوە، من بەڕاست بیری لێ دەکەمەوە." لە تشرینی دووەمی ۲۰۱۷دا، ھاڕمۆن بە زە ڕاپ وت کە ئەو و جەستن لین بەیەکەوە بۆ کردنی فیلمەکە کار دەکەن.

لە کانوونی دووەمی ۲۰۱٨دا، ئەکتەری بەژداربووی زنجیرەکە دانی پودی وتی کە ئەکتەرەکان لە ئەەری بوونی فیلمێک وروژاون، کە وتی: "ئێمە زنجیرەیەک نامەی کورتمان ھەیە، بۆیە ئێمە ھەموو کات وەک، 'ئێمە ئامادەین! ئێمە ئامادەین!'" لە ۲۳ی ئازاری ۲۰۱٨دا، جۆیڵ مکھێڵ وتی کە ئەو ھێشتا ھیوایی بۆ فیلمەکە ھەیە، و باسی ئەوەشی کرد کە ھێنانەوەی ھاوکارەکەی دۆناڵد گلۆڤەر بۆ فیلمەکە شتێکی کاریگەر دەبێت بۆ ئەوەی وا لە فیلمەکە بکات سەربگرێت. ڕوونیکردەوە "کردنی ئەوە مەزن دەبێت، من لە خولەکی نیویۆرک دەیکەم."

کاتێک لە چاوپێکەوتنێکی ۲۰۱۹دا دەربارەی کردنی فیلمەکەی کۆمەڵ پرسیارکرا، ئاڵیسۆن بڕی وتی "بەڵێ، پێموایە دەیکەم." دواتر زیادیکرد "ئەڵێم، سەیرکە، بەو شێوەیە، ئایە ئێمە فیلمەکە دەکەین؟ من وا ھەست دەکەم گەر فیلمی کۆمەڵ دروستکرا، ئەوا دەبێت بۆ نێتفلیکس بێت، و کردنی خۆش دەبێت، بەڵام، من پیوایە باشترین دەبێت گەر وا لە ھەمووان بکەین بیکات، ھەر بۆیە پێموایە کە لەوانەیە قوورس دەبێت". لە شوباتی ۲۰۲۰دا، لە "ھەر شتێک لێ بپرسە"ی ڕیدیت بڕی کاتێک دەربارەی فیلمی کۆمەڵ لێی پرسیار کرا وتی کە ئەو "لە ڕاستیدا پەیوەندییەکی سەرنجڕاکێشی ئەم ھەفتەیە بۆ ھات"  و وتی "چاوەڕوان بن".

لەگەڵ دەرکەوتنی نمایشەکە لەسەر نێتفلیکس لە نیسانی ۲۰۲۰دا، گرنگیپێدانی سەرامبووان زیادی کرد. لە ھەمان مانگ لە چاوپێکەوتنێک لەگەڵ کۆڵایدەردا، پرسیار لە جۆ ڕوسۆ کرا کە ئایە براکەی ئانتۆنی بۆ فیلمەکە دەگەڕێتەوە. ئەو "پێمە بە دڵنیاییەوە ئامادەدەبین بۆ کردنی. ێمە خێزانەکەی کۆمەڵمان خۆشدەوێت. ئەو دەستەی ڕۆڵگێڕانە،  ئێمە ھێشتا لە ھەر ھەموویان زۆر نزیکین. بەپێی خشتەی کاتمان دەبێت. بەڵام من باوەڕموایە فیلمێکی کۆمەڵ دەبێت، بەتایبەتی ئێستا کە ئەڵقەکانی ئەنجامێکی باشیان لە بڵاوکردنەوە بەدەستھێنا. کەسێکی وەک نێتفلیکس دەتوانێت بێتە پێشەوە و فیلمەکە دروست بکات."

لە ئایاری ۲۰۲۰دا، ئەندامانی ڕاستەقینەی دەستەی ڕۆڵگێڕان و ھاڕمۆن ڕایانگەیاند کە ئەوان لە ڕێگەی پەخشی ڕاستەوخۆوە پارە بۆ گشتگیربوونی ڤایرۆسی کۆرۆنای ٢٠١٩–٢٠ لەسەر شێوەی ئەڵقەی "ھاوکاریکردنی ئامێری ئاشکراکردنی درۆ" کۆدەکەنەوە. چەیس بەژدار نەبوو چونکە لە ئەڵقە ڕاستەقینەکەدا بەژدار نەبوو وە پێدرۆ پاسکاڵ شوێنی واڵتۆن گۆگجینز لەبەر بەردەستنەبوونی گرتەوە. لە دانیشتنێکی پرسیار و وەڵامدا دوای پەخشە ڕاستەوخۆکە، ڕۆڵگێڕەکان، کە گڵۆڤەریشی تێدابوو، ویستێ خۆیان بۆ کردنی فیلمەکە دەربڕی.

## پێشوازیکردن

### پێشوازی ڕەخنەیی

## ساوند تراک
### خشتەی مۆسیقای تۆمارکەریی

### مۆسیقای تۆمارکەریی تر

## سەرچاوەکان

## بەستەرە دەرەکییەکان

*  لەسەر ئێن بی سی
* 
* 

پۆل:کۆمەڵ (زنجیرەی تەلەڤیزیۆنی)
پۆل:بەرنامە تەلەڤیزیۆنییەکان بە زمانی ئینگلیزی
پۆل:نمایشەکانی تۆڕی ئێن بی سی
پۆل:بەرنامەکانی تۆڕی ئێن بی سی
پۆل:زنجیرەیەکی تەلەفیزیۆنی لەلایەن کۆمپانیای سۆنی پیکچەر تیڤی
پۆل:فیلمە تاک-کامێرا ئەمریکییەکانی دەیەی ٢٠٠٠
پۆل:زنجیرەیەکی تەلەڤیزیۆنی لەلایەن کۆمپانیای سۆنی پیکچەر تیڤی
پۆل:زنجیرە تەلەڤیزیۆنییە تەنزئامێزە ئەمریکییەکانی دەیەی ٢٠٠٠
پۆل:زنجیرە تەلەڤیزیۆنییە تەنزئامێزە ئەمریکییەکانی دەیەی ٢٠١٠
پۆل:بەرنامە تەلەڤیزیۆنییە ئینگلیزی-زمانە ئەمریکییەکان